ઈન્ટરનેશનલ ડેસ્કઃ અમેરિકામાં એક પરિવારે તેના 9 વર્ષના દીકરા સાથે થયેલા ટોર્ચરને લઈને હજુ પણ આઘાતમાં છે. કપલે તેના ડાઉન સિન્ડ્રોમ(મેડિકલ સ્થિતિ) પુત્રને બે બેબીસીટરના ભરોસે છોડીને ઓફિસ જતું હતું. પરંતુ એક દિવસ અચાનક એક છોકરીએ બાળકના પિતાનો કોન્ટેક્ટ કર્યો અને તેને એક વીડિયો મોકલી દીધો. આ વીડિયો બન્ને બેબીસીટર તેના બાળકને ટોર્ચર કરવા દરમિયાનનો હતો, જેને જોતા જ પિતાના હોશ ઉડી ગયા. વીડિયોમાં બેબીસીટર બાળકને જબરજસ્તી સિગારેટ પીવડાવતી હતી અને માર મારતી દેખાઈ રહી હતી. કપલે તરત જ પોલીસને રિપોર્ટ કર્યો, ત્યારબાદ બન્ને બેબીસીટરની ધરપકડ કરવામાં આવી. હવે બાળકના પિતા આ વીડિયો ઓનલાઈન પોસ્ટ કરીને બેબીસીટરની હકીકત દુનિયાને બતાવી રહ્યો છે.